《秋思四首 其一》
明代·江源

十年书剑任飘蓬，故国荆扉在梦中。千里暮云山已黑，一川秋草恨无穷。

那堪流落逢摇落，不是愁中即病中。

凭寄家书问回报，斜阳江上正飞鸿。

作者简介：明广东番禺人，字一原。成化五年进士。任上饶知县，清讼狱，百姓感服。迁户部主事，历郎中，清慎自持，且有文誉。以忤权贵出为江西按察佥事。综理屯田水利，烛奸刷弊，不动声色。擢四川副使，乞休归，优游泉石，以诗自娱。卒年七十二。有《桂轩集》。